Donibaneko Arraunlariak

Donibaneko Arraunlariak Pasai Donibaneko arraun-talde bat da, gaur egun desagertua.

Koxtape Arraun Elkartearen zatiketatik sortu zen 1991n eta Kontxako Bandera bat eta Euskal Liga bat irabazi zituen besteak beste. 2001eko denboraldiaren amaiera Koxtaperen barnean integratu zen berriz.

 Uniformea eta trainerua 
Kolore arroxa zuten eta traineruaren izena La Navarra zen, beren babesleak emana. 1995ean Pontejosi erosi zioten trainerua zuria zen, brankan marra gorria eta urdina zituena. "La Navarra" hizki gorriak zituen.

Bigarren trainerua izan zuen urte batzutan, Yola izena zeukan, herriko aspaldiko elkarte baten izena hain zuzen ere.

 Historia 

Koxtape arraun-taldea zatitzean sortu zen, 1991n. Zatiketa bortitza izan zen zuzendaritzakoen, arraunlarien eta teknikoen artean, eta, oro har, Pasai Donibaneko herri osoan. A taldeko arraunlari gehienek Donibaneko Arraunlariak talde berria sortu zuten.

Banaketa gertatu zenean sanjuandarren trainerua punta-puntakoakoa zen eta arraunlari gehienek Donibaneko eratu zutenez 90. hamarkadako lehen urteetan goi mailako garaipen ugari lortu zituzten Juan Mari Lujanbio patroi zela. 

Lehenengo denboraldia 1992koa izan zuen eta Kontxako Banderan bigarren egin zuten Oriorengandik segundu bat pasatxora (1.23). Nerbioiko Sari Handia eta El Corte Inglés Bandera irabazi eta Gipuzkoako txapelduna ere izan zen. Euskadiko eta Espainiako txapeldunordea izan zen gainera, bietan ere Arraun Lagunaken atzetik. 1992ko denboraldian Bandera kopuru handiena eskuratu zuen taldea izan zen.

1993an bigarren egin zuen Kontxako Banderan, oraingoan San Pedroren atzetik, eta puntako trainerua izan bazen ere ez zuen garaipen sonaturik izan. 1994an San Pedrok irabazi zuen ia guztia eta hark irabazi ez zituen estropada bakarrak irabazi zituen Donibanekok, Santurtziko Bandera, Kontxaren atarian jokatzen zena, eta Kontxako sailkatze estropada. Kontxan ondoren laugarren postuaz konformatu behar izan zuen debutaria zen Samertolameuren atzetik. Euskal Ligan bigarren egin zuen eta Euskadiko txapeldunorde izan zen berriz.

Urterik onena 1995ean osatu zuen Kontxako Bandera eta Euskal Liga irabaziz. Kontxako Banderan gainera bi egunetako errekorra ezarri zuten pasaitarrek, 39:14.88 hain zuzen ere. 11 urte iraun zituen errekor horrek. Pasaiako, Hondarribiko eta El Diario Vasco Banderak ere irabazi zituen, besteak beste. Diotenez Pontejosi erositako fibrazko traineruak zeresana izan zuen emaitzetan.

1996tik aurrera Donibanekoren maila jaisten hasi zen eta Koxtaperena igotzen. 1997an Kontxako Banderan hirugarren egin zuen, Euskal Ligan bigarrena izan zen eta Hondarribiko Bandera irabazi zuen. Taldearen azken denboraldi ona izan zen.

1999an trainerilletan osatu zuen denboraldi bikaina, Gipuzkoako, Euskadiko eta Espainiako txapeldun bihurtuz. Traineruetan apalago ibili zen eta lehenengo aldiz Kontxatik kanpo gelditu zen.

2001. denboraldiaren amaieran Donibanekok eta Koxtapek bat egitea erabaki zuten eta ofizialki Koxtape izena badu ere San Juan erabiltzeko konpromisoa hartu zuten.

 Palmaresa 
 Kontxako Bandera 
 Txapelduna (1): 1995.
 Bigarrena (2): 1992 eta 1993.
 Hirugarrena (1): 1997.
 Sailkapen estropadako irabazlea (1): 1994.
 Sailkatua (8): 1992, 1993, 1994, 1995, 1996, 1997, 1998 eta 2000.

 Ligak 
 Euskal Liga:
 Txapelduna (1): 1995.
 Bigarren (1): 1997.

 Espainiako Traineru Txapelketa 
 Txapelduna (0)
 Hirugarrena (1): 1992.

 Euskadiko Traineru Txapelketa 
 Txapelduna (0)
 Bigarrena (2): 1992 eta 1994.

 Gipuzkoako Traineru Txapelketa 
 Txapelduna (1): 1992.

 Aro modernoko estropadak 
 Handiak  Nerbioiko Sari Handia (1): 1992.El Corte Ingles Bandera (1) 1992.Zarauzko Ikurrina (0): bigarrena 1992, 1993 eta 1995ean. Etxekoa  Pasaiako Bandera (4): 1993, 1994, 1995, 1996.Donibaneko Arraunlariak Bandera (1): 2001. Gipuzkoan  Oreretako Bandera (1): 1992.Urumeako Sprint estropada (1): 1992.Hondarribiko Bandera (3): 1992, 1995, 1997.Hernaniko Bandera (1): 1993.Mutrikuko Promozio Bandera (1): 1994 (Yola).Orioko Bandera (1): 1994.El Diario Vasco Bandera (1): 1995.Karmen Eguneko Bandera (1): 1997.Koxtaperen Bandera (1): 2001. Bizkaian  Elantxobeko Bandera (4): 1992, 1993, 1995, 1997.Santurtziko Bandera (2): 1994, 1998.Getxoko Bandera (1): 1994.Bilbo Hiriko Bandera (1): 1996. Kantabrian  Astilleroko Bandera (1): 1992.Santoñako Bandera (1): 1992.S.D.R. Castro Urdialesen Bandera (1): 1999. Asturiasen  Asturiasko Printzearen Bandera (1): 1992.Gijóngo Bandera (1): 1995.

 Trainerillatan 
 2 Espainiako Txapelketa: 1992, 1999
 1 Euskadiko Txapelketa: 1999
 3 Gipuzkoako Txapelketa: 1997, 1998, 1999

 Bateletan 
 1 Euskadiko Txapelketa: 1992
 2 Gipuzkoako Txapelketa: 1992, 1993

 Aulki mugikorra 
 Espainiako zortziko txapelketa (1): 1993
 Espainiako lauko txapelketa (1): 1992

 Ikus, gainera 
 Pasai Donibaneko traineruak

 Erreferentziak 

 Kanpo estekak 

Kategoria:Gipuzkoako arraun taldeak
Kategoria:Pasaiako kirola
Kategoria:Pasai Donibane